The Legend of Aang: The Last Airbender

Το The Legend of Aang: The Last Airbender είναι επερχόμενη ταινία κινουμένων σχεδίων φαντασίας σε σκηνοθεσία από τους Λόρεν Μοντγκόμερι και Γουίλιαμ Μάτα. Αποτελεί συνέχεια της σειράς κινουμένων σχεδίων του Nickelodeon Άβαταρ: Ο Τελευταίος Ανεμοδαμαστής (2005–2008), πρίκουελ της σειράς Ο Θρύλος της Κόρρα (2012–2014) και την δεύτερη κινηματογραφική ταινία του franchise Άβαταρ: Ο Τελευταίος Ανεμοδαμαστής, μετά από το Ο Τελευταίος Μαχητής του Ανέμου (2010). Οι δημιουργοί των δύο σειρών, Μάικλ Τάντε ΝτιΜάρτινο και Μπράιαν Κονιέτζκο, είναι οι παραγωγοί της ταινίας, μαζί με τον Έρικ Κόουλμαν. Πρωταγωνιστούν οι φωνές των Έρικ Ναμ, Ντιόν Κουάν, Τζέσικα Μάτεν, Ρομάν Ζαραγκόζα και Ντέιβ Μπατίστα.

Η ταινία ανακοινώθηκε τον Φεβρουάριο του 2021, όταν ιδρύθηκε η Avatar Studios, ένα τμήμα του Nickelodeon αφιερωμένο στην δημιουργία ταινιών και τηλεοπτικών σειρών που τοποθετούνται στον κόσμο του Άβαταρ. Τον Ιούνιο του 2022 ανακοινώθηκε πως η Μοντγκόμερι θα σκηνοθετούσε την ταινία σε συνεργασία με τον Μάτα. Τον Απρίλιο του 2024 ανακοινώθηκε ο τίτλος της ταινίας και το φωνητικό καστ. 

Το The Legend of Aang: The Last Airbender είναι προγραμματισμένο να κυκλοφορήσει στις κινηματογραφικές αίθουσες των Ηνωμένων Πολιτειών Αμερικής στις 9 Οκτωβρίου 2026, από την Paramount Pictures.

 Ηθοποιοί και χαρακτήρες 

 Έρικ Ναμ ως Άανγκ
 Τζέσικα Μάτεν ως Ταμάρα
 Ρομάν Ζαραγκόζα ως Σόκκα
 Ντιόν Κουάν ως Τοφ Μπέιφονγκ
 Ντέιβ Μπατίστα

 Παραγωγή 

 Ανάπτυξη 
Στις 24 Φεβρουαρίου 2021, η ViacomCBS ανακοίνωσε κατά τη διάρκεια της ετήσιας ημέρας επενδυτών της την ίδρυση των Avatar Studios, ενός νέου τμήματος του Nickelodeon αφιερωμένο στην παραγωγή έργων βασισμένων στις τηλεοπτικές σειρές κινουμένων σχεδίων Άβαταρ: Ο Τελευταίος Ανεμοδαμαστής (2005–2008) και Ο Θρύλος της Κόρρα (2012–2014). Αναφέρθηκε επίσης ότι οι δημιουργοί των δύο σειρών και οι εκτελεστικοί παραγωγοί Μπράιαν Κονιέτζκο και Μάικλ Τάντε ΝτιΜάρτινο θα επιβλέπουν τη δημιουργική διαδικασία παραγωγής. Ανακοινώθηκε επίσης ότι το πρώτο έργο της εταιρείας θα ήταν μια ταινία κινουμένων σχεδίων μεγάλου μήκους που θα ξεκινούσε την παραγωγή το 2021.

Τον Ιούλιο του 2021, η ηθοποιός φωνής της Κόρρα, Τζάνετ Βάρνεϊ, αποκάλυψε πως η πλοκή της ταινίας θα είχε θέμα τον Άανγκ και τους φίλους του. Τον Ιούνιο του 2022, ανακοινώθηκε πως η Λόρεν Μοντγκόμερι, μια πρώην καλλιτέχνης του storyboard που εργάστηκε στην αρχική σειρά και επέβλεψε την παραγωγή της σειράς της δεύτερης σειράς, θα σκηνοθετούσε την ταινία μαζί με τον Γουίλιαμ Μάτα και πως οι Κονιέτζκο και ΝτιΜάρτινο θα ήταν παραγωγοί της ταινίας μαζί με τον εκτελεστικό παραγωγό της αρχικής σειράς, Έρικ Κόουλμαν.

Κατά τη διάρκεια του συνεδρίου CinemaCon που πραγματοποιήθηκε τον Απρίλιο του 2023, επιβεβαιώθηκε πως η πλοκή της ταινίας θα τοποθετούταν μετά από τα γεγονότα της αρχικής σειράς και πως θα είχε θέμα τις ιστορίες των χαρακτήρων στην ενήλικη ζωή τους. Τον Απρίλιο του 2024, αποκαλύφθηκε πως ο Κόουλμαν θα είχε τελικά ρόλο εκτελεστικού παραγωγού και πως οι Λατίφα Ου και Μαριάν Γκάρτζερ προστέθηκαν στην ομάδα παραγωγής ως επιπλέον παραγωγοί.

 Κάστινγκ 
Κατά τη διάρκεια του συνεδρίου CinemaCon που πραγματοποιήθηκε τον Απρίλιο του 2024, η Paramount Pictures ανακοίνωσε το βασικό καστ της ταινίας, το οποίο αποτελείται από τους Έρικ Ναμ, Ντιόν Κουάν, Τζέσικα Μάτεν, Ρομάν Ζαραγκόζα και Ντέιβ Μπατίστα. Οι Ναμ, Κουάν, Μάτεν και Ζαραγκόζα αντικαθιστούν τους Ζακ Τάιλερ Έισεν, Τζέσι Φλάουερ, Μέι Ουίτμαν και Τζακ ΝτεΣένα ως Άανγκ, Τοφ Μπέιφονγκ, Ταμάρα και Σόκκα, αντίστοιχα, ενώ ο Μπατίστα θα υποδύεται τον κύριο ανταγωνιστή της ταινίας.

 Κινούμενα σχέδια 
Τον Οκτώβριο του 2022, αναφέρθηκε πως η εταιρεία κινουμένων σχεδίων Flying Bark Productions, που βρίσκεται στο Σίδνεϊ της Αυστραλίας, θα δημιουργούσε τα κινούμενα σχέδια της ταινίας, συνδυάζοντας παραδοσιακά κινούμενα σχέδια μαζί με κινούμενα σχέδια υπολογιστή. Η εκτελεστική παραγωγός της Flying Bark, Αλέξια Γκέιτς-Πολ, περιέγραψε την εργασία της εταιρείας στην ταινία «ένα όνειρο που γίνεται πραγματικότητα», καθώς πολλοί υπάλληλοί της ήταν θαυμαστές του franchise.

 Κυκλοφορία 
Η ταινία The Legend of Aang: The Last Airbender είναι προγραμματισμένη να κυκλοφορήσει στις κινηματογραφικές αίθουσες των Ηνωμένων Πολιτειών στις 9 Οκτωβρίου 2026. Η ταινία ήταν αρχικά προγραμματισμένη να κυκλοφορήσει στις 10 Οκτωβρίου 2025, αλλά η ημερομηνία κυκλοφορίας καθυστέρησε τον Απρίλιο του 2024.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2026
Κατηγορία:Άβαταρ: Ο Τελευταίος Μαχητής του Ανέμου
Κατηγορία:Αμερικανικές ταινίες κινουμένων σχεδίων
Κατηγορία:Ταινίες παραγωγής Nickelodeon Movies
Κατηγορία:Ταινίες κινουμένων σχεδίων υπολογιστή
Κατηγορία:Ταινίες παραγωγής Paramount Pictures
Κατηγορία:Ταινίες κινουμένων σχεδίων της Paramount Pictures
Κατηγορία:Ταινίες κινουμένων σχεδίων του Nickelodeon